Skryf 'n opstel oor besoedeling – toortsie.com
Julie 10, 2019 Desember 27, 2020 ~ Toortsie
Die nuwe kwartaal het begin en die kinders skryf opstelle dat dit klap. Dit kan ek aan my blogbesoeke sien.
Skryf 'n opstel oor besoedeling. Ek vra vir jou vrae en jy skryf dan die gedagtes neer wat in jou kop opkom oor die onderwerp. Dit voeg jy bymekaar tot 'n opstel.
Ek dink as jy oor so 'n onderwerp skryf, jy 'n duidelike standpunt moet inneem. Gaan jy sommer net oor besoedeling in die algemeen praat, die verskillende soorte besoedeling wat daar is? Geraasbesoedeling, lugbesoedeling, waterbesoedeling, grondbesoedeling en nog. Of gaan jy een spesifieke soort besoedeling uitlug?
Hoe voel jy oor besoedeling? Dink jy dit is 'n werklike probleem, of dink jy die mense oorreageer?
Van watter tipe besoedeling is jy in jou omgewing bewus? Wat veroorsaak die besoedeling, hoe gebeur dit? Wat is die gevolge van besoedeling? Wat, dink jy, gaan die uiteinde daarvan wees? Hoe gaan dit die aarde, maar ook die mensdom beïnvloed?
Is daar iets wat ons as mens kan doen om besoedeling te beperk? Is daar iets wat die regering kan afdwing? Die meeste van alles, is daar iets wat jy, as tiener, kan doen om besoedeling teen te werk? Wat kan julle in julle huis doen om besoedeling te beperk? Is daar dinge wat julle as gesin reeds doen en watter volgende stap kan julle doen om besoedeling selfs meer te beperk in julle onmiddellike omgewing? Dink jy dit sal help as een mens 'n verskil maak? Kán een mens 'n verskil maak? Is daar projekte waarby julle as skool betrokke kan raak?
As slothoofstuk kan jy weer jou standpunt herhaal waarmee jy begin het, dat besoedeling wel 'n probleem is en wat gaan ons daaromtrent doen?
Terwyl daar in Julie 'n wêreldwye aksie is om plastiek te beveg, kyk bietjie wat ek geskryf het wat ek reeds doen en ook wat ek nou besig is om te implementeer om selfs meer te doen om besoedeling te beveg.
Vir nog opstelhulp kan jy hier kliek. Ook vir mondelinge of toesprake oor dieselfde onderwerpe. Onthou om toortsie.com as bron aan te gee as julle hierdie inligting gebruik.
Blogmaats, as julle lus het om ook hieroor te skryf, maak so en onthou om hierdie bloginskrywing te tag.
Posted in Opstelle, Plastiekoorlog	besoedelingmondelingopstelopstel oor besoedelingskryf 'n opsteltoespraak
‹ PreviousToortsie se Bantingmuffins
Next ›Geestelike oorlogvoering
4 thoughts on "Skryf 'n opstel oor besoedeling"
Julie 10, 2019 om 11:38 nm
Ai Toortsie, ons woon in die Nuwe Suid Afrika. Wat is nog niebesoedel nie? Toe my denkwyse is al besoedel.